Predsednik Savezne Republike Jugoslavije
<s>Predsednik Savezne Republike Jugoslavije je bio šef države u Saveznoj Republici Jugoslaviji od 1992. do 2003. godine.</s>

<s>Do 24. septembra 2000. godine, predsednik SRJ se birao u Saveznoj skupštini, koju su činili Veće građana i Veće republika.</s><s>Prvi predsednik ove države bio je književnik Dobrica Ćosić.</s><s>Početkom 1993. godine, Srpska radikalna stranka ga je optužila za pokušaj vojnog udara protiv predsednika Republike Srbije Slobodana Miloševića, pa je uz podršku SPS-a, Ćosić bio smenjen.</s><s>Za njegovog naslednika je izabran član SPS-a Zoran Lilić, koji je ostao na vlasti do kraja mandata.</s><s>U julu 1997. godine, nakon isteka oba mandata predsednika Republike Srbije, Milošević je izabran za predsednika SRJ.</s>

<s>U julu 2000. godine, usvojeni su ustavni amandmani, kojima se predsednik birao direktnim glasanjem, i kojima je Miloševiću otvoren put za još najmanje jedan mandat.</s><s>Ipak, izbore od 24. septembra 2000. godine je izgubio, a nakon demonstracija 5. oktobra te godine, priznao je poraz i povukao se u opoziciju, jer je SPS izgubila i većinu u skupštini.</s><s>Poslednji predsednik SRJ, bio je Vojislav Koštunica, i na tom mestu je ostao do rekonstituisanja 2003. godine.</s>

<s>Nakon ustavnih promena 2003. godine i stvaranja Srbije i Crne Gore naziv je promenjen u predsednik Srbije i Crne Gore.</s><s>Od 2003, dužnost je spojena sa dužnošću predsednika Saveta ministara Srbije i Crne Gore, time je u SCG jedna osoba držala funkciju i predsednika i premijera.</s>

<s>Predsednici</s>

<s>Vidi još 
 Predsednički izbori u Saveznoj Republici Jugoslaviji 2000.</s><s>Predsednici Socijalističke Federativne Republike Jugoslavije
 Spisak predsednika vlada Jugoslavije
 Predsednik Republike Srbije</s>

<s>Jugoslavija</s>

